1. На почеток, корисникот треба да има своја сметка на платформата за да има можност да запише семестар. За оваа цел, корисникот треба претходно да се има запишано на факултетот со **физичко присуство и физички документи** со што би добил своја корисничка сметка и на платформата.
2. При внес на информациите за сметката (корисничко име, лозинка) истите треба да се валидираат со цел да се добие информација дали корисникот е студент на факултетот.
3. Откога корисникот е најавен треба да се провери дали опцијата да се запише семестар е достапна за студентите односно дали моменталното време спаѓа во одредениот временски период за запишување на семестар и да се осигураме дека доколку овој услов не е исполнет, опцијата за запишување семестар нема да биде достапна.
4. Доколку опцијата за запишување на семестар е достапна корисникот може да продолжи со процесот.
5. При запишување на семестар треба да се провери дали семестарот кој го избрал корисникот е валиден за него односно треба да се провери во која година кој семестар се запишува и да се спореди со претходно слушаните семестри за овој корисник. Доколку семестарот не е валиден за корисникот, треба да му се даде опција да одбере семестар одново.
6. Доколку претходните валидации се поминати, корисникот треба да одбере предмети кои ќе ги слуша во избраниот семестар.
7. Се проверува дали предусловот за секој предмет посебно е исполнет и доколку не е, корисникот добива опција да избере друг предмет на местото од предметот за кој предусловот не е исполнет.
8. При запишување на предметите вкупниот број на кредити треба да не надминува 35. За тоа се прави проверка, но сепак семестарот би се запишал и доколку бројот на кредити го надминал претходно споменатиот лимит. За таа цел на посебна платформа корисникот треба да поднесе молба за запишување на повеќе кредити и да **чека** таа молба да му биде **прифатена врз основа на мануелни проверки** зошто биле запишани повеќе од 35 кредити, во спротивно запишаниот семестар ќе биде поништен.
9. Откако запишаниот семестар ќе биде валидиран, корисникот добива опција за онлајн плаќање преку самата платформа.